CELEX: 32014R0198
Language: lt
Date: 2014-02-28 00:00:00
Title: 2014 m. vasario 28 d. Komisijos įgyvendinimo reglamentas (ES) Nr. 198/2014 dėl tam tikrų prekių klasifikavimo Kombinuotojoje nomenklatūroje

4.3.2014   
            
            
               LT
            
            
               Europos Sąjungos oficialusis leidinys
            
            
               L 62/4
            
         
      KOMISIJOS ĮGYVENDINIMO REGLAMENTAS (ES) Nr. 198/2014
   2014 m. vasario 28 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Šis laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, kaip nustatyta 1992 m. spalio 12 d. Tarybos reglamento (EEB) Nr. 2913/92 12 straipsnio 6 dalyje, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 28 d.
      
         
            Komisijos vardu Pirmininko pavedimu
         
         Algirdas ŠEMETA
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Tablečių pavidalo produktas, supakuotas į mažmeninei prekybai skirtą plastikinę dėžutę po 30 tablečių. Kiekvienos tabletės sudėtyje yra tokios sudedamosios dalys:
                  
                              —
                           
                           
                              bromelainas (500 mg),
                           
                        
                              —
                           
                           
                              celiuliozė,
                           
                        
                              —
                           
                           
                              kalcio fosfatas,
                           
                        
                              —
                           
                           
                              silicio dioksidas,
                           
                        
                              —
                           
                           
                              magnio stearatas.
                           
                        Pagal etiketėje nurodytą informaciją produktas pateikiamas kaip maisto papildas, skirtas vartoti žmonėms.
               
               
                  2106 90 92
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 21 skirsnio 5 papildomąja pastaba bei KN kodus 2106, 2106 90 bei 2106 90 92 atitinkančiais prekių aprašymais.
                  Produktas nepasižymi aiškiai apibrėžtomis profilaktinėmis ar gydomosiomis savybėmis. Todėl jis neklasifikuotinas kaip vaistas ir nepriskirtinas 3004 pozicijai.
                  Kadangi produktas yra dozėmis pateikiamas maisto produktas, skirtas naudoti kaip maisto papildas, jis atitinka 21 skirsnio 5 papildomosios pastabos reikalavimus.
                  Produktas yra fermentinis preparatas su kitų medžiagų priedai, kuris pateikiamas taip, kad tiktų konkrečiam tikslui, t. y. kaip maisto papildas, skirtas vartoti žmonėms (taip pat žr. Suderintos sistemos paaiškinimų 3507 pozicijos paaiškinimų C dalies pirmą pastraipą). Kadangi produktui taikoma 21 skirsnio 5 papildomoji pastaba, jis neklasifikuotinas kaip paruoštas fermentas ir nepriskirtinas 3507 pozicijai.
                  Todėl produktas klasifikuotinas kaip maisto produktas, nenurodytas kitoje vietoje, ir priskirtinas 2106 pozicijai.